# Леанарда Дыкапрыё

|  |
| --- |
| Леанарда Дыкапрыё |
| па-ангельску: *Leonardo DiCaprio* |
|  |
|  Дата нараджэньня  | 11 лістапада 1974(1974-11-11)[…] (51 год) |
|  Месца нараджэньня  | * Лос-Анджэлес, Каліфорнія, ЗША
 |
|  Месца вучобы  | * Найвышэйшая школа імя Джона Маршала[d]
* Лоса-Анджэлескі цэнтар студыяў[d]
* UCLA Lab School[d]
* Прастора маладых актораў[d]
 |
|  Занятак  | актор, кінаактор, сцэнарыст, тэлеактор, кінапрадусар, тэатральны актор, абаронца вакольнага асяродзьдзя |
|  Сябра ў  | SAG-AFTRA[d] |
|  Бацька  | Джордж Дзі Капрыё[d] |
|  Маці  | Ірмэлін Дзі Капрыё[d] |
|  Узнагароды  |  прэмія «Срэбны мядзьведзь» за найлепшую мужчынскую ролю[d] (1997) прэмія «Залаты Глёбус» за найлепшую мужчынскую ролю — драма[d] (2005) прэмія «Залаты Глёбус» за найлепшую мужчынскую ролю — камэдыя альбо м’юзыкал[d] (2014)  прэмія «Залаты Глёбус» за найлепшую мужчынскую ролю — драма[d] (2016) прэмія Гарацыё Элджэра[d] (2011) прэмія Жаночага альянса фільмавых журналістаў за найлепшую мужчынскую ролю[d] (2015) прэмія BAFTA за найлепшую мужчынскую ролю[d] (2016)  Срэбны мядзьведзь[d] (1997) міжнародная прэмія AACTA за найлепшую мужчынскую ролю[d] (2013) кінапрэмія MTV за найлепшую мужчынскую ролю[d] кінапрэмія MTV за найлепшы шакуючы момант[d] (2014) Crystal Award[d] (2016) прэмія Гільдыі кінаактораў ЗША за найлепшую мужчынскую ролю[d] |
|  IMDb  | ID 0000138 |
|  Подпіс  |  |
| **Леанарда Дыкапрыё** ў Вікісховішчы |

**Леана́рда Вільгэ́льм Дыка́прыё** (па-ангельску: *Leonardo Wilhelm DiCaprio*; нарадзіўся 11 лістапада 1974 году) — амэрыканскі актор, кінапрадусар і эколяг. Па стане на 2019 год ягоныя фільмы сабралі 7,2 мільярдаў даляраў па ўсім сьвеце, адзін з самых высокааплатных актораў. На сваім рахунку мае шэраг узнагародаў, як то «Оскар», BAFTA і «Залаты Глёбус».

## Біяграфія

Нарадзіўся ў Лос-Анджэлесе. Паводле ягоных уласных словаў, перад Дыкапрыё ў дзяцінстве паўстаў выбар кар’еры марскога біёляга, бо ён цікавіўся гэтай навукай, або актора, але ў рэшце рэшт ён аддаў перавагу апошняму, бо вельмі любіў выдаваць сябе за герояў і пераймаць людзям.

Дыкапрыё пачаў сваю кар’еру з выступаў у рэклямных роліках у канцы 1980-х гадох. Ён заставаўся бяз працы паўтара гады нават пасьля 100 праслухоўваньняў. Расчараваны гэтым, ён першапачаткова вырашыў кінуць акторскае майстэрства, але яны бацька пераканаў яго працягваць працу і не здавацца. На пачатак 1990-х ён іграў пэрыядычныя ролі ў розных тэлесэрыялах, як то сытком *«Бацькоўства»*. Ягонай першай галоўнай ролю ў кіно была роля ў кінастужцы *«Жыцьцё гэтага хлопчыка»* (1993) і ён атрымаў прызнаньне за ролю другога пляну, дзе ён сыграў хлопчыка з асаблівасьцямі разьвіцьця ў фільме *«Што грызе Гілбэрта Грэйпа»* (1993). Ён дасягнуў міжнароднай зорнасьці ў эпічным фільме *«Тытанік»* (1997), які стаў самым прыбытковым фільмам на той момант. Пасьля некалькіх няўдалых камэрцыйных фільмаў у 2002 годзе Дыкапрыё зьняўся ў дзьвюх пасьпяховых карцінах, як то біяграфічнай крымінальнай драме *«Злаві мяне, калі зможаш»* і гістарычнай драме *«Банды Нью-Ёрку»*, якая стала ягоным першым з многіх супрацоўніцтваў з рэжысэрам Мартынам Скарсэзэ.

Дыкапрыё выканаў ролю Гаўарда Г’юза ў фільме *«Авіятар»* (2004) і працягваў атрымліваць прызнаньне за сваю ігру ў палітычным трылеры *«Крывавы дыямэнт»* (2006), крымінальнай драме *«Адступнікі»* (2006) і рамантычнай драме *«Рэвалюцыйная дарога»* (2008). У 2010-х гадох ён зьняўся ў навукова-фантастычным трылеры *«Зараджэньне»* (2010), ува вэстэрне *«Джанга вызвалены»* (2012), біяграфічным фільме *«Воўк з Ўол-стрыт»* (2013), драме *«Вяртанец з таго сьвету»* (2015) і камэдыі-драме *«Аднойчы ў Галівудзе»* (2019). Усе гэтыя фільме мелі камэрцыйны посьпех і станоўчыя водгукі кінакрытыкаў.

Дыкапрыё зьяўляецца фундатарам кампаніі Appian Way Productions, якая займаецца прадусаваньнем і выпускам фільмаў і сэрыялаў. Акрамя таго, актор мае ўласны некамэрцыйны фонд свайго імя, які займаецца прасоўваньнем экалягічнай сьвядомасьці. Ён рэгулярна падтрымлівае дабрачынныя справы і падрыхтаваў некалькі дакумэнтальных фільмаў пра навакольнае асяродзьдзе.

## Крыніцы

## Вонкавыя спасылкі

* Афіцыйны сайт.
* Леанарда Дыкапрыё (анг.) на сайце IMDb